În imaginile realizate de companiile americane BlackSky și Maxar se văd două avioane arse pe pista principală de la Belbek.
Un al treilea se vede staţionat pe un terasament de protecţie din apropiere. Imaginile din satelit arată, de asemenea, o clădire aflată în apropiere distrusă și o alta care a suferit pagube semnificative.
VEZI GALERIA FOTOPOZA 1 / 5„Atac masiv” cu drone ucrainene asupra Sevastopolului
Mihail Razvozhaev, guvernatorul numit de ruși în Sevastopol, a declarat vineri pe Telegram că rușii „au respins cu succes un atac masiv al inamicului asupra Sevastopolului”.
Razvozhaev a spus că „zeci” de drone și „mai mult de cinci drone marine au fost distruse”. Orașul a rămas o perioadă fără curent după ce resturi ale dronelor au căzut pe un punct de distribuție de electricitate, a adăugat el.
Belbek a fost vizat de atacurile ucrainenilor de două ori în ultimele 48 de ore.
Întrebat despre o posibilă lovitură ucraineană asupra Belbek, Dmitro Pletenchuk, purtătorul de cuvânt al armatei ucrainene de Sud, a declarat joi că nu poate anunța „niciun detaliu în acest moment, deoarece nu există informații verificate în acest moment”.
În timp ce Moscova pare să câștige teren în ofensiva sa terestră, forțele de la Kiev au lovit cu succes flota rusă de la Marea Neagră, fie cu rachete, fie cu drone maritime, remarcă CNN.
În martie, Ucraina a susținut că a lovit două nave rusești – Yamal și Azov – și un centru de comunicații, precum și alte câteva facilități aparținând Flotei Mării Negre, într-un atac uriaș care a avut loc noaptea.
Foto: Profimedia